b'\n_START_ARTICLE_\nMikael Backlund\n_START_SECTION_\nUra\n_START_PARAGRAPH_\nBacklund on V\xc3\xa4ster\xc3\xa5s IK:n kasvatti. H\xc3\xa4n pelasi ensimm\xc3\xa4iset miesten pelins\xc3\xa4 kaudella 2005\xe2\x80\x932006 HockeyAllsvenskanissa, jolloin vasta 16-vuotias Backlund sai tililleen 12 ottelua. Kaudella 2006\xe2\x80\x932007 h\xc3\xa4n pelasi 18 miesten peli\xc3\xa4, mutta kausi j\xc3\xa4i lyhyeksi polvivamman takia ja Backlund pelasi loppukev\xc3\xa4\xc3\xa4n l\xc3\xa4hinn\xc3\xa4 V\xc3\xa4ster\xc3\xa5sin junioreissa. Kes\xc3\xa4ll\xc3\xa4 2007 Calgary Flames varasi Backlundin ensimm\xc3\xa4isell\xc3\xa4 kierroksella 24. pelaajana._NEWLINE_Kauden 2007\xe2\x80\x932008 Backlund pelasi V\xc3\xa4ster\xc3\xa5sissa. H\xc3\xa4n teki kauden j\xc3\xa4lkeen kolmen vuoden tulokassopimuksen Flamesin kanssa. Backlundin kausi 2008\xe2\x80\x932009 alkoi viel\xc3\xa4 lainalla V\xc3\xa4ster\xc3\xa5sissa, mutta h\xc3\xa4n siirtyi Flamesin organisaatioon nuorten MM-kilpuilujen j\xc3\xa4lkeen. Backlund pelasi ensimm\xc3\xa4isen NHL-ottelunsa 8. tammikuuta 2009 New York Islandersia vastaan. Loppukausi kului kuitenkin WHL-joukkue Kelowna Rocketsissa. Backlund voitti Rocketsissa WHL:n mestaruuden ja h\xc3\xa4n oli pudotuspelien paras maalintekij\xc3\xa4 13 osumallaan. H\xc3\xa4net valittiin my\xc3\xb6s CHL:n viikon pelaajaksi 21. huhtikuuta 2009._NEWLINE_Backlund pelasi kauden 2009\xe2\x80\x932010 kokonaan Flamesin organisaatiossa. H\xc3\xa4n pelasi suurimman osan kaudestaan viel\xc3\xa4 farmijoukkue Abbotsford Heatissa, mutta p\xc3\xa4\xc3\xa4si pelaamaan my\xc3\xb6s 23 NHL-ottelua tehoin 1+9=10. Backlund teki ensimm\xc3\xa4isen NHL-maalinsa 28. tammikuuta 2010 Phoenix Coyotesia vastaan. Ensimm\xc3\xa4isell\xc3\xa4 kokonaisella NHL-kaudellaan 2010\xe2\x80\x932011 h\xc3\xa4n teki 73 runkosarjaottelussa tehot 10+15=25.\n_START_SECTION_\nMuuta\n_START_PARAGRAPH_\nBacklundin eno on entinen Ruotsin maajoukkueessakin pelannut jalkapalloilija Gary Sundgren. _NEWLINE_Backlund on suomalaistaustainen. H\xc3\xa4nen isovanhempansa ovat kotoisin Tampereelta.'